《题李伯时维摩画像图》
宋代·吕本中

老松搀天四无壁，小庵不劳容一室。野竹入户芭蕉肥，下有无言病摩诘。

文殊妙对亦未真，身如浮云那得亲。惊倒同行问话人，彼上人者何所云。

龙眠好事笔有神，不避世间狐兔群。扫渠胸中千斛尘，多口阿师闻不闻。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。